**Kalusha Bwalya**| Asmeniniai duomenys |
| --- |
| Gimimo data | 1963 m. rugpjūčio 16 d. (60 metų) |
| Gimimo vieta | Mufulira, Šiaurės Rodezija |
| Ūgis | 1,77 m |
| Klubai |
| Dabar žaidžia | Baigęs karjerą |
| **Pozicija** | puolėjas, saugas |
| Profesionalūs klubai\* |
| 1979–19801980–1985 1985–19891989–1994  1994–199719971998 1998 1999  1999 2000 | Mufulira Blackpool Mufulira Cercle Brugge PSV Eindhoven  AméricaNecaxa  Al Wahda León Irapuato VeracruzCorrecaminos |  095 0(30)101 0(25)088 0(21)017 00(1) 013 00(1) 013 00(5) |
| Nacionalinė komanda\*\* |
| 1983–2004 | Zambija Zambija | 100 0(50) |
|  Treniruotos komandos |
| 2003–2006 | Zambija Zambija |
| 
\*\* Nacionalinės komandos pasirodymų irįvarčių duomenys {{{ntupdate}}}. |

**Kaluša Bvalija** (*Kalusha Bwalya*; g. 1963 m. rugpjūčio 16 d.) – žymus buvęs Zambijos futbolininkas, rungtyniavęs puolėjo arba krašto saugo pozicijoje. Dabar – Zambijos futbolo federacijos prezidentas. Visų laikų rezultatyviausias ir daugiausiai rungtynių rinktinėje sužaidęs Zambijos futbolininkas, 1988 m. išrinktas Afrikos metų futbolininku, o 1996 m. nominuotas FIFA geriausio pasaulyje žaidėjo apdovanojimui.

Karjera
-------

Karjerą pradėjo gimtajame Mufuliros mieste, „Mufulira Blackpool" klube. 1985 m. išvyko į Belgiją, prisijungė prie „Cercle Brugge" ir greitai tapo pagrindiniu jo puolėju. Po tokio sėkmingo žaidimo Bvalija 1989 m. pakviestas į „PSV Eindhoven", su kuriuo 2 kartus laimėjo šalies čempionatą. Vėliau likusią karjeros dalį praleido Meksikoje.

Kaluša Bvalija Zambijos rinktinėje pradėjo žaisti nuo 1983 m. debiutavo varžybose prieš Ugandą. Seulo olimpinėse žaidynėse 1988 m. Bvalija įmušė 3 įvarčius sensacingose varžybose, kuriose Zambija 4-0 nugalėjo Italiją. Kaluša Bvalija tik per atsitiktinumą išvengė 1993 m. aviakatastrofos, kurioje žuvo dauguma geriausių to meto Zambijos žaidėjų. 1994 m. Bvalijos vedama naujai sudaryta rinktinė pasiekė Afrikos Tautų taurės finalą, kuriame pralaimėjo Nigerijai, o 1996 m. užėmė 3 vietą (pats Bvalija tapo rezultatyviausiu turnyro žaidėju). Nors 2000 m. žaidėjas baigė klubinę karjerą, jis teberungtyniavo už Zambiją. 2003 m. Bvalija paskirtas žaidžiančiuoju Zambijos treneriu. Atrankoje į 2006 m. pasaulio čempionatą, varžybų prieš Liberiją pabaigoje, 41-erių metų Bvalija pasirodė aikštėje (jubiliejinį 100-ąjį kartą) ir baudos smūgiu įmušė pergalingą įvartį. Tiesa, Zambija atrankos neįveikė, ir Bvalija atsistatydino.

2008 m. Kaluša Bvalija išrinktas Zambijos futbolo federacijos prezidentu ir vienu iš CAF tarybos narių.

Laimėjimai
----------

* Eredivisie: 1990–1991, 1991–1992 m.
* Nyderlandų futbolo taurė: 1990 m.
* Nyderlandų futbolo supertaurė: 1992 m.
* Afrikos metų futbolininkas: 1988 m.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Žemyno čempionatai** |
| Senegalas 1992 | ketvirtfinalis | 3 | 1 | 0 | 0 | 0 |
| Tunisas 1994 | 2 vieta | 5 | 1 | 0 | 0 | 0 |
| Pietų Afrika 1996 | 3 vieta | 6 | 5 | 0 | 0 | 0 |
| Burkina Fasas 1998 | I etapas | 3 | 1 | 0 | 0 | 0 |
| Gana–Nigerija 2000 | I etapas | 3 | 1 | 1 | 0 | 0 |

Šaltiniai
---------

1. ↑  Kalusha Bwalya profilis svetainėje National-Football-Teams.com